paragraph_text: Razvojem medicine dolazi do otkrića uzroka mnogih sindroma, ali neki, iako je uzrok poznat, zadrže u svome nazivu riječ sindrom. U tim slučajevima, uglavnom se radi o sindromima čiji je naziv dugi niz godina prisutan, pa je postao uvriježen među korisnicima ili o sindromima kod kojih postoji više uzroka nastanka bolesti. Mnogi sindromi nose nazive osoba koje su ih prve opisale, te se njihovi nazivi zadržavaju njima u čast.